Haiti godinu dana nakon zemljotresa: Zemlja nezadovoljtsva
Ulični protesti lako su uočljiv znak rastućeg nezadovoljstva Haićana. Nakon godinu dana zemlja je i dalje u svakovrsnom haosu.
Uz sve nevolje, još i epidemija kolere. Umrlo je oko 3.500 osoba. Ako išta u nevoljama Haićana može biti utješno, onda je to oprezno optimistična procjena da epidemija jenjava u mnogim dijelovima Haitija. Za dva dana biće tačno godinu dana od katastrofalnog zemljotresa na Haitiju. Poginulo je, prema prema procjenamai haićanske vlade, 230 hiljada osoba, 300 hiljada je povrijeđeno, a više od milion ostalo bez domova. Nakon godinu dana zemlja je i dalje u svakovrsnom haosu. Obnova teče jako sporo, milioni Haićana su i dalje bez čvrstog krova nad glavom, u epidemiji kolere umrlo je više hiljada osoba, istraga o izbornim krađama i prevarama nakon nedavne prve runde predsjedničkih izbora je u toku..... Tek oko pet odsto ruševina u Port-au-Prince-u je, kako se procjenjuje, uklonjeno. Mnoge ulice još uvijek neprohodne. U kampovima u i oko glavnog grada Haitija, sklepanim od svega i svačega, je više od milion Haićana. Nema neke bitne razlike od prije godinu dana. Jacques Pierre godinu dana živi u šatoru. Mali krevet, kanister za vodu, nekoliko posuda za kuhanje, nešto džinsa i majica je sve što ima. Nezaposlen je, sa 33 godine mogao bi da radi, a preživljava od pomoći u hrani koju dobija od humanitarnih organizacija i milosti susjeda. Rezignirano kaže: Život u kampovima je težak i opasan, posebno po djevojke i mlade žene. Prema podacima Amnesty Internationala nasilje nad njima i seksualni napadi su u porastu. 20-godišnju Maunelu Laurent, u čiji su šator upala trojica pištoljima naoružanih mladića, od silovanja su spasili susjedi koji su čuli da se nešto neobično dešava. Uz sve nevolje, još i epidemija kolere. Umrlo je oko 3.500 osoba. Ako išta u nevoljama Haićana može biti utješno, onda je to oprezno optimistična procjena da epidemija jenjava u mnogim dijelovima Haitija. Doktorica Karine Nordstrand, Norvežanka, liječi oboljele od kolere u šatorskom kompleksu koji su u Port-au-Prince-u formirali članovi ekipe Ljekara bez granica. - kaže doktorica Nordstrand. Svakodnevni ulični protesti lako su uočljiv znak rastućeg nezadovoljstva. Prosvjednici uzvikuju, i ispisuju poruke, "dole Preval," što se odnosi na Rene Prevala, predsjednika Haitija koga Haićani optužuju da je uveliko manipulirao novembarskim izborima, Evans Paul, bivši gradonačelnik Port-au-Prince-a i lider opozicije, vladu predsjednika Prevala okrivljuje za tapkanje u mjestu: Teškoće su i na nižim nivoima vlasti. Sa njima se svakodnevno susreće Matthew Cochrane, predstavnik Međunarodnog Crvenog križa vodi projekat gradnje 360 privremenih smještajnih jedinica u Port-au-Princeu. U zemljotresu prošle godine mnogi službenici gradske uprave su poginuli, a uredi i dokumentacija uništeni. Jednostavni postupak dobijanja zemljišnog izvadka i dozvole za slične projekte sada je vrlo komplikovan, ističe gospodin Cochrane i dodaje: I gospodin Cochrane se slaže u ocjeni da bi jasniji politički proces pomogao obnovi Haitija: Haiti se, međutim, suočava sa produženim periodom političke neizvjesnosti. Izborna komisija je najavila da će odgoditi drugu rundu predsjedničkih izbora sve dok predstavnici Organizacija američkih država ne istraže navode o izbornim prevarama u prvoj rundi izbora. Pritisak da se anuliraju kompletni izbori i održe potpuno novi takođe raste.